ג'וש ידידי היקר,

עוד לא עברו יומיים מאז שעזבת  ואני כבר מתגעגע ...

אמרת לי בצדק ש"מי חשב שבגיל שלנו אפשר לעשות חברים חדשים" והנה זה קרה... ואני מאד שמח להיות מופתע...

אז למה אני אתגעגע (רשימה חלקית):

לחוכמה שלך - הניתוח שלך תמיד מקורי, חכם, יש לך יכולת לראות דברים שאחרים לא רואים גם בגלל ההשכלה הרחבה שלך והיכולת שלך לעשות קישורים. לכן התיווך שלך לחניכים של מה שהם שמעו כל כך הוערך על ידם.

לקולגיאליות והחברות  - תמיד היית חבר, ידעת לפרגן, לתת מילה טובה, לתמוך, לזוז הצדה שצריך ולתת כתף אמיתית כשצריך...

ליושרה ולחוש הצדק המפותח שלך - תמיד אמרת את הדברים כמו שהם, באומץ (כמו "שהגנת" על דדו כשחשת שהוא הותקף שלא בצדק). לא חששת לעמוד מול אחרים וגם לעצמך לא נתת אף פעם הנחות.

לצניעות שלך - מעולם לא ביקשת לעצמך דבר. לא תהילה ולא הנחות משום סוג.

לחוש ההומור החד שלך – תמיד ידענו לצחוק  יחד על עצמנו, החניכים ובכלל על המדינה המטורללת שלנו...

להיותך איש משפחה אמיתי שמשפחתו יקרה לו מכל. הורים, ילדות, וכמובן סוזי היקרה.

אני יכול להמשיך עוד ועוד..

ג׳וש,

אתה הציוני האמיתי - שעלה לארץ והתנדב לשרת את המדינה ועשה את השירות הכי טוב שאפשר (כמו אבא שלך בזמנו). אתה עוד תעשה הרבה טוב למדינה - אני משוכנע בכך!

אני לא ממש נפרד כי אנחנו נמשיך לשתף פעולה,

שיהיה המון בהצלחה בדרך החדשה!

וכמו שאמרנו (בעקבות האמפרי בוגארט)

We will always have Kenosha

אוהב, חיים